Jean Lassalle
Jean Lassalle (født 3. maj 1955 i Lourdios-Ichère i Pyrénées-Atlantiques) en fransk politiker, der er medlem af Nationalforsamlingen, og som to gange har stillet op ved præsidentvalget. Han er tidligere borgmester.

Præsidentkandidat 
Jean Lassalle stillede op med de franske præsidentvalg i 2017 og i 2022. Ved begge valgene var han kandidat for Résistons!, der et lille parti, som han stiftede i 2016.

Jean Lassalle opfattes især som kandidat for landdistrikterne og de små byer.

Medlem af Nationalforsamlingen 

Jean Lassalle blev valgt til Nationalforsamlingen i 2002, 2007, 2012 og 2017. Mellem 2002 og 2007 var han medlem af UDF's gruppe. Derefter var han løsgænger. Siden 2020 er han medlem af Gruppen Friheder og Territorier (LT).

Næstformand for departementsrådet i Pyrénées-Atlantique 
Jean Lassalle var medlem af departementsrådet (conseil général) for Pyrénées-Atlantiques i 1982–2015. Han var også næstformand for rådet i 1991–2001. Departement omfatter blandt andet Nedre Navarra ved grænsen til Spanien.

Borgmester 
Jean Lassalle var borgmester i den lille by Lourdios-Ichère fra 1977 til 2017. Kommunen havde 136 indbyggere i 2019.

Partier 
Indtil 2007 repræsenterede Jean Lassalle Unionen for fransk demokrati (UDF), derefter fulgte han med de mange partifæller, der gik over i Den demokratiske bevægelse (MoDem), hvor Jean Lassalle var næstformand i 2012–2016. Fra 2016 står han i spidsen for 'Résistons!'.

Præsidentkandidater fra Frankrig
Borgmestre fra Frankrig
Medlemmer af Frankrigs nationalforsamling